એક માતા જો એવું ઈચ્છતી હોય કે એની દીકરી ખુશ રહે તો તેને દીકરી ની ઘરેલું બાબતો માં માથું ન મારવું જોઈએ. એનાં સાસરીયા ઓ પ્રત્યે કોઈપણ એકતરફી મત ન બાંધવો જોઈએ. દીકરીના ગૃહસ્થીના નિર્ણયો દીકરી અને જમાઈ ને મળીને લેવા ડો, તેઓ કોઈ ભૂલ કરી રહ્યા હોય તો દીકરીના સાસુ સસરા ને સાથે રાખીને દીકરી અને જમાઈ ને સમજાવો. દીકરી જો પિયર માં આવી ને વાતે વાતે કોઈ ની કોઈ ઓછપ ના રોદણાં રડતી હોય તો એને સમજાઓ કે બધી વસ્તુ પરિપૂર્ણ નથી હોતી અથવા તો આજ નથી તો કાલે મળી જશે. એને થોડામાં સંતોષ રાખતા શીખવો. એને શીખવો કે સાસુ સસરા અને પતિ નું માન કેવી રીતે રાખવું . સાસરીમાં નાના ઓ ને પ્રેમને મોટાઓને સદાય માન આપવું. ક્યારેય પોતાના ઘરની તુલના દીકરીના ઘર સાથે ન કરો અથવા તો દીકરી ને પણ ન કરવા દો. વેવાઈવેલા જેવા સંબંધો ખુબજ નાજુક હોય છે એટલે એમના માન-સન્માન માં બેદરકારી ન કરો. દીકરીના સંસારમાં તમારી વારંવારની દખલ એના સાસરીયા કે એના પતિને બિલકુલ પસંદ નહિ આવે માટે એના જીવનમાં કોઈજ બિનજરૂરી દખલ ન કરો.એને એનું જીવન જાતે જ નિભાવવા દો.